બગાવતનો કીડો એમના સ્વભાવમાં સળવળે છે. કોઈના હાથ નીચે કામ કરવાનું એમને ફાવે તેવું નથી. – પ્રફુલ કામદાર ભવ્યનો એક દિવસ ફોન આવ્યો, કહ્યું કે, હું ગધ્ધાપચ્ચીસી પૂરી કરી રહ્યો છું. બધાં મિત્રો, પરિચિતોને કહી મારા વિશે લખવાની વિનંતી કરીશ. એ પછી પુસ્તકાકારે પ્રકટ કરીશ. મેં કહ્યું કે, તમારા સાથે એટલો પરિચય તો નથી પણ હું મને જે ખબર છે એ ચોક્કસ લખીશ, પછી રાખવા જેવું લાગે તો સાચવજો, નહીં તો….. પ્રથમ પરિચય ફેસબૂક મારફતે થયો. ભવ્યએ દીવના ફોટા, દીવ ગુજરાતી માટે કુખ્યાત છે, એ બધી વસ્તુઓ અને ટેબલ પર બાટલીઓ સજાવેલી હતી, એ સાથે ફોટો પડાવ્યો હતો.